kardosdrur/scandi-wiki huggingface dataset:
Bodenseekreis

Bodenseekreis er en Landkreis i den tyske delstat Baden-Württemberg. Den danner sammen med Landkreis Ravensburg og Landkreis Sigmaringen Region Bodensee-Oberschwaben i Regierungsbezirk Tübingen. Bodenseekreis grænser mod nord til landkreisene Sigmaringen og Ravensburg, mod øst til Landkreis Lindau i delstaten Bayern, mod syd danner Bodensee en naturlig grænse til Schweiz (Kantonerne Thurgau og St. Gallen) og til Østrig (Vorarlberg), og mod vest grænser den til Landkreis Konstanz.

Geografi 
Bodenseekreis strækker sig langs nordbredden af Bodensee med det tilliggende Oberschwäbischen Hügelland, som mod øst går over i Westallgäuer Hügelland.

Erhvervsliv og infrastruktur 
Bodenseekreis regnes for en af de mest innovative regioner i Baden-Württemberg. Statistische Landesamt satte den i 2008 på førstepladsen i det landsdækkende Innovationskraft-Index aller Kreise im Bundesland . Dette er takket være mange højteknologiske virksomheder, underleverandører til til bilindustrien og maskinfabrikker f.eks. ZF Friedrichshafen AG og MTU, samt talrige underleverandører indenfor luft- og rumfartsteknik, hovedsageligt koncentreret omkring Friedrichshafen.

Trafik 
Den Württembergische Staatsbahn byggede allerede i 1847 den berømte „Schwäbischen Eisenbahn“  fra Ulm til Bodensee ved Friedrichshafen.

Der er færger over Bodensee fra Friedrichshafen til Romanshorn i Schweiz og fra Meersburg til Konstanz. En katamaran har timedrift mellem Friedrichshafen og Konstanz.

Flughafen Friedrichshafen forbinder Bodenseeregionen med mange destinationer i ind- og udland.

Byer, amter og kommuner 
Kreisen havde  indbyggere pr.

Literatur 
 Das Land Baden-Württemberg – Amtliche Beschreibung nach Kreisen und Gemeinden (in acht Bänden); Hrsg. von der Landesarchivdirektion Baden-Württemberg; Band VII: Regierungsbezirk Tübingen, Stuttgart 1978, 
 Der Bodenseekreis – Ein Führer zu Natur, Geschichte und Kultur; Hrsg. für den Bodenseekreis von Landrat Siegfried Tann; Friedrichshafen 1998, 
 Jubiläumsweg Bodenseekreis – Von Kressbronn bis Überlingen – Der Bodenseekreis in 6 Etappen; Hrsg. von Rainer Barth; Friedrichshafen 2004, 
 Leben am See – Das Jahrbuch des Bodenseekreises, Band 25, 2008; Hrsg. vom Bodenseekreis, der Stadt Friedrichshafen und der Stadt Überlingen; Tettnang 2008, 
 Wappenbuch Bodenseekreis von Gisbert Hoffmann. Hrsg.: Förderkreis Heimatkunde, Tettnang; Tettnang 1991,

Eksterne henvisninger 

 Officiel Internetside for Landkreisen
 Erfindern, Ketzern og Schildbürgern – Byer mellem Bodensee og Oberschwaben
Käthe Kollwitz

Käthe Schmidt Kollwitz (født 8. juli 1867 i Königsberg, død 22. april 1945 i Moritzburg) var en tysk tegner, grafiker og skulptør, der hørte til de mest betydningsfulde kunstnere i 1900-tallets Tyskland. Hun nåede at skabe i alt 274 grafiske værker, 19 bevarede skulpturer og omkring 1450 tegninger.

Kollwitz blev uddannet fra en kunstskole for kvinder i Berlin og studerede senere ved en lignende skole i München. Hun blev gift med lægen Karl Kollwitz, og parret bosatte sig i det fattige arbejderkvarter Prenzlauer Berg i Berlin. Hendes oplevelser her under og efter 1. verdenskrig resulterede i hendes mest velkendte tegninger, litografier og ætsninger med kvinders og børns lidelser som det primære motiv. Under krigen mistede hun sin søn, hvilket påvirker hendes billeder stærkt. Hun portrætterede den spirende arbejderbevægelse, krig og død, fortvivlelse og sorg. Efter 1910 arbejdede hun mere med skulptur end grafik, men også senere udførte hun litografier og træsnit. I 1919 blev hun medlem af og professor ved Akademie der Künste, men blev af nazisterne tvunget til at forlade sin post i 1933. I 1936 fik hun også forbud mod at udstille sine værker. Hun fortsatte dog med produktionen, men flyttede i 1943 fra Berlin til først Nordhausen og senere Moritzburg, i nærheden af Dresden.

Hendes breve og dagbøger blev udgivet i 1948. I Prenzlauer Berg findes desuden gade og en plads opkaldt efter hende, tæt ved hendes tidligere bopæl.

I Berlinbydelen Charlottenburg findes Käthe-Kollwitz-Museum, der rummer over 200 af hendes arbejder, bl.a. mange selvportrætter. Men den største samling arbejder har dog Käthe-Kollwitz-Museum i Köln. Desuden findes et museum kaldet Käthe-Kollwitz-Haus i Moritzburg.

Værker i uddrag 
 Et væveroprør (Grafik, 1894-98)
 Bondekrigen (Grafik, 1902-08)
 Krig (Trænsit, 1920-24) 
 Far og mor (Skuplturer, 1931)
 Døden (Litografier, 1934-36)
 Mutter mit totem Sohn (1937-1938, kopi opstillet i Neue Wache)

Referencer

Tegnere fra Tyskland
Grafikere fra Tyskland
Billedhuggere fra Tyskland
Personer fra Königsberg
Tyskere i 1800-tallet
Tyskere i 1900-tallet
Partidul Conservator

Partidul Conservator er et konservativt politisk parti i Rumænien, der 2005-2006 var med i landets regering. 

Partiet blev dannet i 1991 efter kommunstregimets fald og bar dengang navnet Partidul Umanist Român (Det rumænske humanistiske parti), men fik sit nuværende navn i 2005. Politisk går partiet ind for at fremme tradition og familieværdier, arbejder for social solidaritet, er tilhænger af obligatorisk religionsundervisning i skolerne og er modstander af f.eks. registreret partnerskab. Oprindeligt var partiet mere socialliberalt og midterorienteret, men samtidig med navneskiftet ændredes den politiske linje, så partiet i dag er mere højreorienteret. 

Trods sit konservative udgangspunkt sidder partiet i Europoa-Parlamentet i Gruppen for Det Progressive Forbund af Socialdemokrater i Europa-Parlamentet.

Etableret i 1991
Politiske partier i Rumænien
Konservative partier
Gruppen for Det Progressive Forbund af Socialdemokrater i Europa-Parlamentet

Gruppen for Det Progressive Forbund af Socialdemokrater i Europa-Parlamentet (også blot S&D, fork. for det engelske navn The Progressive Alliance of Socialists and Democrats) er en socialdemokratisk politisk gruppe i Europa-Parlamentet, der omfatter De Europæiske Socialdemokrater og det italienske midterparti Partito Democratico. Gruppen blev dannet i sin nuværende form den 23. juni 2009 og blev med sine 184 medlemmer parlamentets næststørste gruppe ved Europa-Parlamentsvalget samme år. Gruppens formand er Iratxe García fra Spanien.

Gruppens historie går tilbage til 1953, hvor den første socialistiske gruppe i parlamentet blev dannet. Navnet var fra 1993 De Europæiske Socialdemokraters Gruppe, men da partiet efter valget i 2009 også omfattede Partito Democratico, blev navnet ændret til det nuværende.

Medlemspartier 
32 partier indgår (per 2020) i gruppen og er i øjeblikket repræsenteret i Europa-Parlamentet:
  Belgien: Parti Socialiste (2 medlemmer)
  Belgien: Socialistische Partij Anders (1 medlem)
  Bulgarien: Bulxgarska sotsialisticheska partiya (5 medlemmer)
  Cypern: Kinima Sosialdimokraton (1 medlem)
  Cypern: Dimokratikó Kómma (1 medlem)
  Danmark: Socialdemokratiet (3 medlemmer)
  Estland: Sotsiaaldemokraatlik Erakond (2 medlemmer)
  Finland: Sosialidemokraattinen Puolue (2 medlemmer)
  Frankrig: Parti Socialiste (6 medlemmer)
  Grækenland: Kinima Allagis (2 medlemmer)
  Holland: Partij van de Arbeid (6 medlemmer)
  Italien: Partito Democratico (16 medlemmer)
  Italien: Azione (1 medlem)
  Italien: Democrazia Solidale (1 medlem)
  Kroatien: Socijaldemokratska partija Hrvatske (5 medlemmer)
  Letland: Sociāldemokrātiskā partija "Saskaņa" (2 medlemmer)
  Litauen: Lietuvos socialdemokratų partij (2 medlemmer)
  Luxembourg: Lëtzebuerger Sozialistesch Aarbechterpartei (1 medlem)
  Malta: Partit Laburista (4 medlemmer)
  Polen: Sojuszu Lewicy Demoktatycznej (5 medlemmer)
  Polen: Wiosna (2 medlemmer)
  Portugal: Partido Socialista (9 medlemmer)
  Rumænien: Partidul Social Democrat (9 medlemmer)
  Rumænien: PRO România (2 medlemmer)
  Slovakiet: Smer – Sociálna demokracia (3 medlemmer)
  Slovenien: Socialni demokrati (2 medlemmer)
  Spanien: Partido Socialista Obrero Español (21 medlemmer)
  Sverige: Sveriges socialdemokratiska arbetareparti (5 medlemmer)
  Tyskland: Sozialdemokratische Partei Deutschlands (16 medlemmer)
  Ungarn: Magyar Szocialista Párt (1 medlem)
  Ungarn: Demokratikus Koalíció (4 medlemmer)
  Østrig: Sozialdemokratische Partei Österreichs (5 medlemmer)

Indtil Storbritanniens udtrædelse af EU den 31. januar 2020 indgik det britiske Labour Party i gruppen.

Referencer

Eksterne henvisninger 
 Gruppens hjemmeside

Grupper i Europa-Parlamentet
Dolores Hope

Dolores Hope (27. maj 1909 – 19. september 2011) var en amerikansk sangerinde som var gift med skuespilleren Bob Hope.

Eksterne henvisninger 

Sangere fra USA
Hundredårige
Dagrofa

Dagrofa ApS er en dansk dagligvarekoncern, der gennem sit ejerskab af MENY og leverancer til en række øvrige købmænd, herunder SPAR-, Min Købmand- og Let-Køb- butikkerne, har en markedsandel på det danske dagligvaremarked på ca. 20 procent. I 2019 omsatte Dagrofa for 17,165 mia. kr. og beskæftigede 3.260 ansatte.

55% af virksomheden ejedes oprindeligt af Scandinavian Tobacco Group, mens resten ejes af KFI Erhvervsdrivende Fond. Scandinavian Tobacco solgte imidlertid sine aktier i 2013 til NorgesGruppen. Det er planen, at nogle købmænd skal indtræde i ejerskabet, hvorfor den fremtidige fordeling af aktierne er uvis. Pr. 2023 ejer NorgesGruppen 57,5 procent af selskabets, mens KFI ejer de resterende 42,5 procent.

Dagrofa blev etableret i sin nuværende form i 1983 ved en fusion mellem grossisterne Dagros A/S og Brdr. Justesen A/S. Frem til slutningen af 1990'erne var forretningsgrundlaget hovedsageligt grossistorienteret, og Dagrofa ejede kun enkelte egne supermarkeder og S-Engros-butikker. Historisk har Dagrofa ejet og drevet discountkæden Kiwi Minipris, supermarkedskæderne Favør og SuperBest, mens man har overtaget kæder som KC Storkøb, Dreisler Storkøb og Alta Discount med henblik på at integrere butikkerne i det eksisterende butiksnet.

Se også 
 Dagrofa Foodservice
 Scandinavian Tobacco Group
 NorgesGruppen

Referencer

Eksterne henvisninger 
 Dagrofas hjemmeside

 
Etableret i 1983
Dagligvare

En dagligvare er en forbrugsvare, der forbruges relativt hurtigt af en forbruger og som ophører med at eksistere ved forbrug. Dagligvarer er primært fødevarer samt produkter til personlig pleje og rengøring, men også tobak og fastfood. 

Denne definition anvendes også i lukkeloven. 

Dagligvarer sælges typisk i varehuse, supermarkeder, discountbutikker, kiosker og nærbutikker.

Se også
Franco Zeffirelli

Franco Zeffirelli (født 12. februar 1923, død 15. juni 2019) er en italiensk film- og operainstruktør, samt politiker med plads i det italienske senat fra 1994 til 2001, indvalgt for Forza Italia.

Eksterne henvisninger 

 
 

Filminstruktører fra Italien
Politikere fra Italien
Personer fra Firenze
Intersport

Intersport er en international butikskæde, der består af over 5.000 sportsbutikker i 32 lande og omsætter for over 53 mia. kr. årligt. Det internationale hovedkontor er beliggende i Bern, Schweiz.

Kæden blev dannet i 1968, da ti selvstændige indkøbsorganisationer i Belgien, Danmark, Frankrig, Italien, Nederlandene, Norge, Schweiz, Sverige, Tyskland og Østrig gik sammen.

Intersport Danmark 

INTERSPORT Danmark A/S opstod via indkøbsorganisationen Dania Sport, der i 1959 blev etableret af danske sports- og campingbutikker.

Danmark tilsluttede sig IIC i 1968 og fungerede herefter som en forening med butikkerne som medlemmer. I 1992 overgik INTERSPORT Danmark til at være et aktieselskab med butikkerne som aktionærer.

I dag har INTERSPORT Danmark 80 butikker med en samlet omsætning på godt 1 mia. kr. og 600 ansatte.

Eksterne henvisninger 
 
  

Etableret i 1968
Sportsforretningskæder i Danmark
Beklædningsvirksomheder fra Schweiz
Detailvirksomheder fra Schweiz
J.Lindeberg

J.Lindeberg et svensk tøjmærke, der blev grundlagt i 1996 af Johan Lindeberg. Virksomheden har hovedkontor i Stockholm, Sverige med en distribution som rækker udover mere end 35 lande. Den årlige omsætning ligger på omkring 1,6 mia. SEK.

Historie 
Johan Lindeberg grundlagde varemærket i 1996, efter han tidligere havde været ansat for tøjfirmaet Diesel. De første par år lavede man kun herrekollektioner, men i i 2002 introducerede J.Lindeberg sin første damekollektion.

I år 2007, blev det svenske investeringsfirma Proventus ny ejer sammen med Stefan Engström.

Siden 2012 har J.Lindeberg været ejet af Anders Holch Povlsen (grundlægger og ejer af Bestseller Group), Dan Friis, Allan Warburg (der er en del af ejerkredsen i Bestseller China) samt Stefan Engström.

Eksterne henvisninger 
 J.Lindebergs hjemmeside

Etableret i 1996
Tøjmærker
Beklædningsvirksomheder fra Sverige
Aktieselskabet af 1.8.2004
Immanuel Nobel den yngre

Immanuel Nobel den yngre (født 24. marts 1801 i Gävle, død 3. september 1872 i Stockholm) var en svensk ingeniør, arkitekt, opfinder og industrialist. Han var søn af kirurgen Immanuel Nobel den ældre og far til Robert, Ludvig, Emil og Alfred Nobel, der senere grundlagde Nobelprisen. 

Nobel flyttede til Sankt Petersborg i 1838 for at sælge sine opfindelser. Familien boede i Rusland i to årtier. Blandt hans succesfulde opfindelser var en forbedret udgave af søminen. Han grundlagde senere en krigsmaterielfabrik, Fonderies et Ateliers Mécaniques Nobel Fils, der viste sig at blive en særdeles god forretning. Imidlertid betød zar Nikolaj den 1.'s død og afslutningen på Krimkrigen et skifte i russisk politik. Den nye zar Alexander 2. skar drastisk ned på militærbudgettet, hvilket bragte Nobels virksomhed i alvorlige økonomiske vanskeligheder. Immanuel Nobel overlod i 1859 lederskabet af virksomheden til sønnen Ludvig. 

Erhvervsfolk fra Sverige
Immanuel 02
Opfindere fra Sverige
Arkitekter fra Sverige
Ingeniører fra Sverige
Filippa K

Filippa K er et svensk tøjmærke, der blev grundlagt i 1993 af Filippa Knutsson. Virksomheden har hovedsæde i Stockholm og omsætter for ca. 390 mio. SEK årligt.

Filippa K er i dag et af Sveriges ledende tøjmærker. Det markedsføres i omkring 700 butikker 17 lande, primært i Europa. Herhjemme forhandles tøjet bl.a. i Magasin.

Eksterne henvisninger 
 Filippa K's hjemmeside 

Etableret i 1993
Tøjmærker
Beklædningsvirksomheder fra Sverige
Designa Køkken

Designa Køkken er en dansk virksomhed der blev stiftet i 1992 i Kjellerup. Den startede med at lave "saml-selv" møbler som kommoder og reoler, men siden 2000 har man også produceret køkkener.

Virksomheden har hovedsæde med produktion i Kjellerup i Midtjylland og er i dag den største danskejede køkkenvirksomhed i landet. Designa har 38 butikker placeret rundt om i landet. Desuden er der 19 butikker i Norge og 2 på Færøerne.

Designa er 7 gange i træk fra 2000 til 2007 blevet udnævnt som Gazellevirksomhed. De er ligeledes som eneste danske virksomhed blev kåret som Entrepreneur Of The Year af Ernst & Young 5 gange.

Stifter Henning Christensen har lige fra begyndelse brugt sport til markedsføring af virksomheden. I 2004 gik han ind i projektet bag cykelholdet Team Designa Køkken ligesom både Viborg Håndboldklub, Viborg FF, Silkeborg IF og ikke mindst den lokale klub Kjellerup IF nyder godt af Designas sponsor-kroner. Både i Viborg HK og Kjellerup IF var Henning Christensen repræsenteret i bestyrelsen.

Sponsorat 
Designa Køkken var hovedsponsor for det professionelle cykelhold Team Designa Køkken - Blue Water indtil udgangen af 2010.

Referencer

Eksterne henvisninger 
 Designa Køkken's hjemmeside 

Byggematerialeproducenter i Danmark
Etableret i 1992
Kjellerup
Køkkenforretningskæder i Danmark
Nycomed

Nycomed var en multinational medicinalvirksomhed, der havde hovedkvarter i Zürich, Schweiz. Omsætningen var i 2006 på 3,4 mia. euro, og antallet af ansatte 12.400. I 2011 blev Nycomed opkøbt af Takeda Pharmaceutical Company, efter opkøbet blev selskabsstrukturen ændret og i 2012 blev Takeda-navnet indfaset.

Historie 
Virksomheden blev etableret i 1997 ved en fusion mellem norske Nycomed ASA, grundlagt i 1874 og britiske Amersham International plc, dannet 1946. I 1990 overtog Nycomed Danmarks Apotekerforenings produktionsvirksomhed DAK-Laboratoriet, og hed i en årrække derfor Nycomed DAK. På det danske marked for lægemidler havde Nycomed en andel på ca. 20 procent og var bl.a. førende indenfor kontrastmiddel og nuklearmedicin.

Eksterne henvisninger
 Nycomeds internationale hjemmeside 

Etableret i 1997
Lægemiddelvirksomheder fra Schweiz
Lægemiddelvirksomheder i Danmark
Zürich
Ophørt i 2011
Markdorf

Markdorf er en by i Bodenseekreis i den tyske delstat Baden-Württemberg, med  indbyggere (). Byen ligger omkring seks kilometer nord for Bodensee ved foden af det 754 meter høje Gehrenberg.

Nabobyer er  Friedrichshafen mod sydøst, Meersburg i sydvest og Ravensburg mod nordøst.

Geografi

Inddeling 
Markdorf består ud over hovedbyen af landsbyerne Ittendorf og  Riedheim med egne landsbyråd.
 Til selve Markdorf hører landsbyerne og bebyggelserne Bergheim, Fitzenweiler, Gehrenberg, Möggenweiler og Wangen
 Til Ittendorf hører bebyggelserne Bürgberg, Reute og Wirrensegel
 Til Riedheim hører landsbyerne og bebyggelserne Gangenweiler, Hepbach, Leimbach, Riedheim og Stadel.

Naturbeskyttelse 
I kommunen er der to  natur- og landskabsresrvater (Hepbacher-Leimbacher Ried og Markdorfer Eisweiher), et beskyttet skovområde (Shonwald, Gehrenberg) og et naturmindesmærke (pr. 30. maj 2009).

Eksterne henvisninger 

 Internetpräsenz der Stadt Markdorf
Computertomografi

Computertomografi (fra det engelske computed axial tomography (CAT)), bedre kendt under forkortelsen CT og det afledte CT-skanning, er en avanceret form for røntgenundersøgelse, hvor diagnosticeringen sker ved hjælp af en række computerfremstillede tværsnitsbilleder (tomogrammer) af hoved, krop eller lemmer, der efterfølgende behandles digitalt, således at kropslige strukturer kan ses to- eller tredimensionelt.

Metoden blev indført i 1972 og var en revolution i røntgendiagnostikken. Opfindelsen indbragte Godfrey Hounsfield Nobelprisen i medicin i 1979.

Computertomografi blev oprindeligt kun brugt ved undersøgelser af hjernen, men anvendes i dag blandt andet andet ved undersøgelse af sygdomme i centralnervesystemet, ved diagnose og kontrol af kræft- og betændelsessygdomme, samt ved læsioner i hoved eller krop.

I modsætning til almindelige røntgenundersøgelser sendes røntgenstrålerne fra et røntgenrør, der roterer omkring det leje, patienten ligger på. Strålerne opfanges af sensorer, der registrerer deres styrke og sender dem videre til en computer. Strålingen er stærkere end ved almindelige røntgenundersøgelser, hvorfor CT-skanningen kun anvendes, når det er sygdomsmæssigt begrundet. Oftest anvendes et kontrastmiddel for at forbedre
billedresultaterne.

Billedkvalitet

Artefakter 
Selvom billeder produceret af CT generelt er troværdige repræsentationer af den skannede volumen, er teknikken modtagelig for et antal artefakter.Kapitel 3 og 5

Anvendelse i kulturarv 
Røntgen CT og mikro-CT kan også anvendes på kulturhistoriske genstande. Mange skrøbelige genstande vil direkte undersøgelser forårsage skade og hel eller delvis ødelæggelse af genstanden, eller forårsage nedbrdning over tid. Ved brug af computertomografi er det muligt for forskere og konservatorer at undersøge klturhistoriske genstande uden at undsætte dem for dette. Med teknologien kan forskere blive klogere på kompositionen, materialerne og lignende. Computertomografi har bl.a. været anvendt til at undersøge Antikythera-mekanismen og En-Gedi-rullen samt på dokumenter der er udstyret med brevlås, så de kan forblive uåbne.

Referencer 

Radiologi
Medicinske undersøgelser
Diagnostik
Überlingen

Überlingen er en by på den nordlige bred af Bodensee med  indbyggere (). Den er efter administrationsbyen Friedrichshafen den næststørste by i Bodenseekreis i den tyske delstat  Baden-Württemberg, og center for de omliggende kommuner.

Geografi 
Überlingen ligger ved  den del af Bodensee der kaldes Überlinger See .Baglandet er præget af bakkede morænelandskaber fra den sidste istid.

Nabokommuner 
Følgende byer og kommuner grænser op til Überlingen; De hører alle til Bodenseekreis, på nær Bodman-Ludwigshafen og Stockach, som ligger i Landkreis Konstanz (med uret fra vest): Sipplingen, Bodman-Ludwigshafen, Stockach, Owingen, Frickingen, Salem og Uhldingen-Mühlhofen.

Überlingen indgår i et Verwaltungsgemeinschaft med nabokommunerne Owingen og Sipplingen.

Inddeling 
Überlingen består ud over hovedbyen af de tidligere selvstændige kommuner Bambergen, Bonndorf, Deisendorf, Hödingen, Lippertsreute, Nesselwangen og Nußdorf. 
Der ud over er der en lang række landsbyer og bebyggelser:

Naturbeskyttelse 
I kommunen Überlingen er der fire Naturreservater:  „Aachtobel“ (72 hektar), „Hödinger Tobel“ (28 ha, ) mellem Hödingen og Sipplingen, „Katharinenfelsen“ (4 ha) og „Spetzgarter Tobel“ (12 ha) mellem Goldbach og Spetzgart), tre beskyttede landskaber: „Württembergisches Bodenseeufer“, „Lippersreuter Umland“  og „Drumlin Biblis“), to naturmindesmærker: „Eggenweiler Hof“ og „Steinbalmen“  (pr. 30. april 2009)

Historie 
Überlingen nævnes første gang i 770 som Iburinga. I  1180 gav kejser Frederik Barbarossa byen købstadsrettigheder, og  i 1211 fik Überlingen Stadsret.

Eksterne henvisninger 

 Internetpräsenz der Stadt Überlingen
 Internetpräsenz des Überlinger Stadtteils Deisendorf
 Internetpräsenz des Überlinger Stadtteils Lippertsreute
 Internetpräsenz des Überlinger Stadtteils Hödingen

Bodensøen
Brødrene Dahl

Brødrene Dahl er en dansk grossistvirksomhed, der leverer til professionelle indenfor VVS, vand & afløb, værktøj, rør og ventiler samt klimaløsninger. Brødrene Dahl er kompetenceleverandør og har 53 butikker spredt over hele landet. Desuden har Brødrene Dahl et klimacenter i Horsens og et i Næstved, hvor VVS-installatørerne uddanner sig i de nyeste klimateknologier. 

På VVS-området er Brødrene Dahl markedsledende i Danmark. Virksomheden omsætter for 4 mia. kr. årligt og beskæftiger 1.100 medarbejdere.

Brødrene Dahl blev grundlagt i 1867 af Niels Smith Dahl og William Dahl. Ratos-koncernen blev eneejer af koncernen gennem Dahl International AB i 1987, men i 2004 blev Brødrene Dahls aktiviteter, der også omfatter forretninger i Sverige og Norge, solgt til det franske industrikonglomerat Saint-Gobain, der også ejer Isover. 

I 2009 sammenlægges de to Saint-Gobain selskaber Brødrene Dahl og Optimera og fik 1. januar 2010 navnet Saint-Gobain Distribution Denmark (SGDD). 

Brødrene Dahls e-handelsplatform BD.dk har vundet e-handelsprisen i kategorien B2B i både 2009 og 2013. I 2013 vandt Brødrene Dahl ligeledes Rambuk prisen i kategorien Indsigt.

Se også 
 B.D.-Journalen Nr. 1, dokumentaroptagelse af 75-års jubilæum i 1942
 Brødrene Dahl-Filmen, en dansk virksomhedsfilm fra 1942

Eksterne henvisninger
 Brødrene Dahls hjemmeside

Danske virksomheder etableret i 1867
Grossistvirksomheder i Danmark
Saint-Gobain
Mærker
Royal Canadian Air Force

Royal Canadian Air Force (RCAF) er Canadas luftvåben. Canadas luftvåben blev oprettet under navnet Canadian Air Force i 1920. I 1924 blev det ved kongelig resolution til Royal Canadian Air Force indtil 1968, hvor landets tre værn blev slået sammen til enhedsværnet Canadian Armed Forces/Forces armées canadiennes. Canadas flystyrker blev dengang samlet i "AIRCOM" (Canadian Forces Air Command/Commandement aérien du Canada), indtil 2011 hvor "AIRCOM" blev til "Royal Canadian Air Force" igen.

Anden Verdenskrig 
Mange flyvere fra RCAF deltog i luftkrigen over det tyskbesatte Europa og en del af dem ligger begravet i Danmark i Commonwealth war graves rundt om i landet.

Se også 
 Royal Canadian Navy

Referencer 

Etableret i 1924
Luftvåben
Canadas militær